b'\n_START_ARTICLE_\nFleggaard\n_START_PARAGRAPH_\nFleggaard GmbH eller Fleggaard Detail er en k\xc3\xa6de af gr\xc3\xa6nsehandelsbutikker ejet af den danskejede koncern Fleggaard Holding A/S med hoveds\xc3\xa6de i Kollund/Krus\xc3\xa5 i S\xc3\xb8nderjylland.  _NEWLINE_Seks af butikkerne ligger syd for den faste landegr\xc3\xa6nse mellem Danmark og Tyskland og to ligger i forbindelse med f\xc3\xa6rgeoverfarten R\xc3\xb8dby-Puttgarden.\n_START_SECTION_\nHistorie\n_START_PARAGRAPH_\nFleggaard GmbH blev grundlagt i 1989._NEWLINE_I januar 2010 k\xc3\xb8bte Fleggaard Detail den konkurrerende k\xc3\xa6de Calle GmbH med ni gr\xc3\xa6nsebutikker. Trods overtagelsen fortsatte k\xc3\xa6derne med at have hver sin ledelse, og antallet af butikker var som hidtil med samme navn og logo._NEWLINE_Mike Simonsen forlod Fleggard Detail i maj 2018 efter et otteethalvt \xc3\xa5r som direkt\xc3\xb8r. Lars Mose Iversen overtog posten i februar 2019. Han var rekrutteret internt, idet han hidtil havde v\xc3\xa6ret salgsdirekt\xc3\xb8r.'